Zientziaren aurrerabidearen onurak eta aplikazioak baliatzeko eskubideari buruzko txostena\nNazio Batuetako Giza Eskubideen Goi Mandatariak kultura-eskubideen arlorako duen aditu independenteak txosten bat aurkeztu du. Txosten horretan, zientziaren aurrerabidearen onurak eta aplikazioak baliatzeko eskubidea aztertu eta eskubide horrekin lotutako lorpenak eta erronkak ebaluatu dira.\nAditu independentearen arabera, eskubide horrek bere baitan hartzen ditu zientzia guztiak: bizitzaren zientziak, fisika eta kimika, portaeraren zientzia eta gizarte-zientziak, bai eta ingeniaritza- eta osasun-arloko lanbideak ere.\nEskubide hori betetzeko, hau guztia bermatuko duten neurriak hartu behar dira:\n(a) gizabanako guztiek, batez ere baztertuko taldeek, eskura izatea zientziaren jakintzaren eta aurrerabidearen onurak eta aplikazioak, duintasunez bizitzeko beharrezkoak direnak, bai eta proposatutako ikerketa- eta garapen-arloetako erabakietan parte hartzeko informazioa ere;\n(b) zientzia-arloan ikerketak egiteko ezinbesteko askatasuna izatea, bai eta zientzialariek libreki pentsatzeko, iritziak eragozpenik gabe emateko eta bidaiatzeko askatasuna izatea ere;\n(c) ikerketa zientifikoa eta aplikatua egiteko moduek ez urratzea giza eskubideak;\n(d) zientzia-azpiegitura sendoak jartzea, kontuan hartuta zer giza eta finantza-baliabide behar diren zientziaren aurrerabidearen onurak eta aplikazioak baliatzeko eskubidea betetzeko; eta\n(e) nazioarteko harremanak eta lankidetza garatzea eta sustatzea.\nTxosten hori egiteko lanetan, UNESCO Etxeak oinarrizko dokumentu bat egin du aditu independenteak egingo duen lana indartzeko asmoz. Dokumentu hori baliagarria da zientziaren aurrerabidearen onurak eta aplikazioak baliatzeko eskubideaz gehiago jakin nahi dutenentzat.\nTxostena: The right to enjoy the benefits of scientific progress and its applications (A/HRC/20/26)\nUNESCO Etxea. Zientziaren aurrerabidearen onurak eta aplikazioak baliatzeko eskubidea (pdf – 200KB)\nNazio Batuetako Giza Eskubideen Goi Mandatariak kultura-eskubideen arlorako duen aditu independentea.


Zaindu Zaitez | Oliba berdeak ala beltzak?\nZiur inoiz zeuon buruari galdetu diozuela zer alde dauden oliba berdeen eta beltzen artean. Ez dira olibaren barietate desberdinak (18 baino gehiago Espainian). Bere kolorea lortutako heldutasun-mailaren eraginpean dago. Heldutasun-prozesua amaitu baino lehen biltzen badira, berde geratzen dira, baina, horrela ez bada, gorrixka eta more bihurtzen dira, eta, azkenean, belztu egiten dira.\nBerdeak, heldu gabeak, tratatu egiten dira, zapore mingotsa kentzeko, eta hartzidura laktikorako prestatzen dira, fruitu horren ezaugarri organoleptikoak garatu daitezen. Horren ostean, gatzunetan uzten dira 2-4 hilabetetan, barietatearen arabera. Horrela, jangarriak izatea lortzen da. Ondoren, belar aromatikoen maneagailuaz prestatzen dira, eta ezagutzen dugun zapore bereizgarria hartzen dute. Beltzak gatzunetan kontserbatzen dira zuzenean.\nMahaiko oliba gehienak (bilketako olibondoa) modu tradizionalean biltzen dira, kalterik jasan ez dezaten. Olibondoaren fruitu zaporetsu honek garrantzi ekonomiko eta sozial handia dauka, eta Mediterraneoko erriberako herrialde guztietako sukaldaritzan agertzen da. Irailean eta urrian, tamaina egokira iristen dira, kolorea aldatzen hasi baino lehen. Funtsezkoa da sukaldaritza mediterraniarrean, eta hainbat eratara erabiltzen da: zizka-mizkak, entsaladak, arrozak, enpanadak, pastak eta prestatutako platerak.\nBeltzak koipetsuagoak dira, kaloria gehiago dituzte eta energetikoagoak dira. Berdeak, ordea, beltzak baino trinko, irmo eta mingotsagoak dira. Edonola ere, zaporean eta testuran eragin handiagoa dute ontzeko metodoak eta bere iraupenak. Olibak gantz monoasegabeak eta mineralak ditu, burdina eta kobrea, esaterako, baita bitamina asko ere.\nPerrexila tradizioaren arabera sukaldaritza mediterraneoan gehien erabiltzen diren ongailuetakoa da. Baratzeetan edo loreontzietan basati moduan


Gaur, duela... 12 urte - Tolosa - Tolosaldeko ataria\nGaur, duela... 12 urte\nTolosaldeko Ataria 2019-09-19 05:57\nJokin Bildarratz Eudeleko zuzendari izendatu zuten 2007ko irailaren 19an. "Konpromiso berriaren aurrean ilusioz beterik" azaldu zen Tolosako orduko alkatea. Tolosaldeko eta Leitzaldeko Hitza-k, Iñigo Terradillosek, elkarrizketa hau egin zion EAJ-ko kideari:\nJOKIN BILDARRATZ » Tolosako alkatea\n«Ilusioz beterik nago konpromiso handiko lan berri honen aurrean»\nKarmelo Sainz de la Maza jeltzalea izan da orain arte Eudeleko zuzendaria, baina aurrerantzean, Jokin Bildarratzek (Tolosa, 1963) beteko du bere lekua. «Ilusioz, baina kezka apur batekin» hartu du konpromiso berria.\nEsperotako unea izan arren, nola izan da 'makila' hartzearena?\nEspero genuen, bai, baina hala ere, oso gustura nago, oso polita izan baita ekitaldia. Aurrerantzean Eudelen baitan dauden alkate eta udaletxeen ordezkaria izango nahiz erakundeen aurrean, lan handiagoa izango da, konpromiso handikoa, baina ilusioz beterik ekingo diot.\nZein izango da zure lana Eudelen zuzendari bezala?\nOrdezkaritza eta koordinazio lana izango da batik bat. Gaiak Legebiltzarrera eztabaidatzera eman aurretik guk aztertzen ditugu lehendabizi, horrela, aurrez udaletxeekin adostuta doaz. Horretarako, zuzendaritza batzordea hilean behin biltzen da.\nAurreko zuzendariak emango zizun postuaren berri.\nKarmelo Sainz de la Mazarekin erlazio ona dut, eta badakit bere laguntza osoa izango dudala. Aholku batzuk ere eman dizkit dagoeneko.\nTolosako alkate izatearekin nahikoa ez, eta orain Eudelen zuzendari.\nBai, baina niretzat lehentasun osoa Tolosa izango da. Bi konpromisoak bateragarri egiten saiatuko naiz.\nPolitikari dagokionez, zein unetan zaudela esango zenuke?\nMomentu honetan lan handia egiteko une batean nagoela esan behar dut. Alde batetik Tolosako udaletxeko lana dago; oso gustura sentitzen naiz bertan, nire bizitzan gertatu zaidan gauzarik politena da. Bestalde, Eudelen zuzendari izatearena dago, eta horrek bertan sarturik dauden 251 udaletxe ordezkatzea esan nahi du. Ardura handia da, eta horregatik apur bat kezkatuta nago.


[Bideoa] Kultur Pilulak Berako sortzaileen eskutik - KULTUR SHAREA\nPetti arduratuko da ekimenari hasiera emateaz. Musikari beratarrak bihar, maiatzak 8, eskainiko du zuzenekoa, arratsaldeko 18:00etan. Emankizuna ikusi ahal izateko, Youtubeko Kultur Pilulak kanalera harpidetu beharko da.\nOsasun alerta honek kultur programazio guztia bertan behera utzi duela adierazi du Berako Udalak. “Kultur etxeko emankizunak, ostatuetako saioak, herrian egitekoak ziren topaketak, ospakizun edota egun bereziak,… Dena bertan behera utzi edo gibeleratua behar izan da”. Guzti horri irtenbide bat emateko asmoz, Kultur Pilulak izeneko programa jarri du martxan Udalak.\nHala, egitasmo honi esker, Berako sortzaileen eskutik, kultur programazio zabala zein anitzaz gozatzeko aukera egongo da bihartik aurrera.\nAstean behin, ortziral arratsaldetan izango dira emankizunak. “Pilula horiek, ohikoak bezalaxe, dosi ttikikoak izanen dira eta espero dugu itxialdi honek sortu dezakeen estres punttu hori sendatzen lagundu ahal izatea”, adierazi dute egitasmoaren sustatzaileek.\nKontzertuak ikusi ahal izateko, Youtubeko Kultur Pilulak kanalera harpidetu beharko da. Aurreneko emanaldia bihar, maiatzak 8, 18:00etan, izango da, Petti musikariaren eskutik.\nBerako Kultur Pilulak egitasmoa bezala, badira Euskal Herrian kulturgintzak bizi duen egoera honi aurre egiteko sortu diren beste hainbat ekimen. Oreretan esaterako, Kultur Labea egitasmoa abiatu dute, egoera honek irauten duen bitartean, bertako sortzaileak ezagutzera emateko leiho bat da honakoa, herriko sorkuntzak etenik izan ez dezan pentsatutako gunea.\nTags: Bera, Kultur Pilulak


Gaur arkeologi indusketak hasi dira Gaztelumendin, Burdinazko Hesiaren aztarnetan - Aikor.eus\nGaur arkeologi indusketak hasi dira Gaztelumendin, Burdinazko Hesiaren aztarnetan\nAikor aldizkaria 2018-09-04 11:39\nLanak Gaztelumendin dagoen lubakian egingo dira hilaren lehenengo hamabostaldian. Larrabetzuko Udaletik jakinarazi duten moduan, lubakia garbitu eta lehengoratuko da eta lanetan Aranzadi Zientzia Elkarteko sei aditu arituko dira: arkeologo bi eta zulotze lanetan ibiliko diren lau tekniko.\nAranzadikoek azaldutakoaren arabera, lan konplexuak izango dira, garbituko den eremua estua delako, eta material arriskutsua topatu litekeelako. Hori dela-eta, lanak aurrera egin ahala, erabakiko dute auzolanerako deia egiten duten edo ez.\nEgitasmoak 15.730 euroko aurrekontua du eta hori Larrabetzuko Udalak finantzatuko du, Gogora Memoria Institutuari eskatutako diru-laguntza erabilita. Arkeologi txostena eta Bizkaiko Foru Aldundirako txostena egitea ere badaude proiektuaren barruan.\nAzken urteotan hainbat jarduera egin dira Larrabetzuko memoria historikoa berreskuratzeko. “36ko gerraren hainbat aztarna ditugu herrian eta, pixkanaka bada ere, horiek guztiak babestu eta beren balioa azpimarratzeko eginahaletan dabil Larrabetzuko Udala, udalerriko hainbat herritarrekin batera. Hortaz, Gaztelumendiko aztarnen garbiketa norabide horretan egiten den lehen urratsa da”, esan dute Udaletik.\nBestalde, gogora ekarri dute 36ko gerrari eta gerra osteari buruzko informazioa eta lekukotzak jasotzen dabiltzala, eta lan horretan herritarren laguntza beharrezko dutela.


Arriaga antzokiko eszenatokian hartu naute Damian Muñozek eta Virginia Garciak, Best of you azken lanaren entseguetan ari direla. Clara Peya musikari gaztea, konpainiak fitxatu berria, Steinway koladun piano beltzean jarrita dago. Musikari kataluniarrak konposatu du lan berrirako musika, eta pianoz zuzenean laguntzen ditu Garcia eta Muñozen mugimenduak. Eszenatokitik begiratuta, antzokiko butaka patioak jatetxe txinatarra dirudi, argitxo gorriz josita.\nDantzari gasteiztarrok 1996an sortu zuten La Intrusa dantza garaikide konpainia, eta ordutik hainbat antzezlan taularatu dituzte, artean Ataraxia, Tres tristes Streaptess, Delta Victor eta Manso Rojo. Katalunian eta Italian bizi dira halere, euren lana Euskal Herrian garatzeko ezintasunagatik. Dena den, lan berri bat sortzen duten bakoitzean itzuli egiten dira, “Euskal Herrian gutxitan programatzen gaituzten arren”, Garciak dioenez. Mexikon eta AEBetan barrena bira egin dute oraintsu, eta hurrengo urterako ez zaie hitzordurik falta, Katalunian eta Mexikoko hainbat jaialditan erakutsiko baitute azken obra.\nAzaro bukaeran aurkeztu zuten Best of You, Bilbon, Arriaga antzokiaren ekimenez antolatzen den Gelatxoa programan. Abenduaren 28an izango da antzezlana ikusteko hurrengo parada, Gasteizen, Baratza aretoan.Gelatxoa programak badu berezitasunik: formatu txikiko ikuskizunak izaten direnez, antzokiko eszenatokia publikoarekin partekatzen da. Kasu honetan, eserlekutik metro eskasetara gozatu genuen dantzarien mugimenduez eta zuzeneko musikaz. Banaka, binaka eta hirunaka aritu ziren dantzan, Clara Peya musikari gazteak, pianoan duen abilezia erakusteaz gain, dantza pauso batzuk ere eskaini zituen, eta Damian Muñoz dantzariak ere jo zuen une batez pianoa –Peyak emandako eskolak hartuko zituen seguruen–.\nVirginia Garcia gogotsu murgildu zen, kemena eta hauskortasuna hein berean erakutsiz. Indar handiko dantzaria bada ere, oin puntetan ibiltzen da, etereoa du dantzatzeko modua.\nTentsioaren eta barealdiaren inguruko pieza da Best of You. Hitzak ere, badu tartea obra honetan. Hona hemen Peya eta Garciaren arteko elkarrizketa: “Hori al zen onena zugandik?/ Bai./ Hori da? Besterik ez?/ Besterik ez./ Neuk zerbait biziagoa espero nuen./ Definitu zer den bizitasuna./ ...(dantzan egiten du bortizki)/ Hobeto sentitzen zara?/ Bai./ Lasaituta?/ Ez./ Zer behar duzu?/ Tentsioa./ Zertarako?/ Ez jausteko”.\nDiziplina: Dantza garaikidea.\nKonpainia: La Intrusa.\nSorkuntza eta zuzendaritza: Damian Muñoz eta Virginia Garcia.\nDramaturgia: Virginia Garcia.\nInterpreteak: Damian Muñoz, Virginia Garcia, Clara Peya.\nMusika: Clara Peya.


Soluziorik ez parlamentuetan - Irutxuloko Hitza : Irutxuloko Hitza\nSoluziorik ez parlamentuetan\nJon Delgado Aldabaldetreku\tSoziologoa\nSegur aski konturatuko zinen honez gero; bizitzak badu prezioa, eta gero eta garestiagoa da. Askotan entzun behar izan dugu jada argindarraren prezioa marka historikoetara iritsiko dela biharamunean. Ez hori bakarrik, elikagaien prezioak etengabe ari dira igotzen, gasolinaren prezioak bi aldiz pentsatzera eramaten gaitu autoaren depositua bete behar dugunean, eta gazteontzat etxebizitza bat alokatzea fantasia hutsa da, are gehiago Donostian. Egunerokoan nabaritzen gabiltza gero eta kostu gehigarri gehiago agertzen zaizkigula. Horren erakusgarri da Gipuzkoan barrena gidatzeagatik ezarriko diguten bidesari berria.\nPrezioek gora egiten duten bitartean, soldata erreala beherakorra da. Ondorioa argia da: bizitza garestitzen ari da. Erreformen amorratuak konturatuko al dira oraingoan euren proiektuen gabezia nabarmenaz? Ez dago egoera hau erreformatzerik, ez behintzat etsaiaren joko zelaian.\nKontuak ateratzen hasita, eta urte berriari ongietorria egin diogula aprobetxatuz, esan beharra dago gobernatzen gaituzten politikari profesionalek urte eredugarria utzi digutela beste behin ere; aipatutako bizitzaren garestitzea ez ezik, ezgaitasun nabarmena erakutsi dute osasun egoera hau kontrolatzen saiatzeko eta aterabide autoritarioa izan da aukeraketa une oro: eskubide kolektiboen urraketa eta jazarpena. Dena legebiltzarrean ditugun alderdien adostasun eta sostenguarekin. Konturatuko al gara behingoz, egun parlamentuan dauden guztiek ez dutela, modu batera edo bestera, enpresariek sortzen duten miseria kudeatu besterik egiten?\n2021. urteak ondorengo datu kezkagarriak utzi dizkigu: 62 langileren erailketa (horietatik lau, Donostian), 250 lan istripu baino gehiago, bost emakume eta zazpi etorkin erailak, eta 200dik gora izan dira bere buruaz beste egin dutenak Euskal Herrian. Ez dira estatistika soilak, behar duten garrantzia eta atentzioa merezi dute. Langileon bizi ereduaren erakusgarri garbiak dira datuok, eta soluziorik ez parlamentuetan. Hasi dugu 2022.urtea, eta gure esku dago hain latza ez izatea. Ez delako zori kontua, antolakuntza gaitasun eraginkorrena baizik. Donostiako beste gazte askok bezala, batu ditzagun indarrak egungo politikarien mundu guzti horretatik kanpo antolatzen jarraitzeko eta indarrak batzeko. Lehen hitzordua, urtarrilaren 29an dugu Bilbon.


Azaroaren 25a Emakumeenganako Indarkeriaren aurkako Nazioarteko Eguna dela eta, Bizkaiko Foru Aldundiko Euskara, Kultura eta Kirol Sailak eta Enplegu, Gizarteratze eta Berdintasun Sailak aukera ezin hobea baliatu nahi dute indarkeria matxistaren inguruko sentsibilizazioa eta prebentzioa egiteko, Bizkaiko kirol programen bidez.\nHori dela eta, Bizkaiko Foru Aldundiak lurraldeko kirol-federazioen laguntza eskatu du eta azaroaren 25erako prestatu duen kanpainarekin bat egiteko eskatu die.\nForu Aldundiak azaroaren 27ko eta 28ko asteburuko kirol jardueretan, federazioei kartelekin (1 eta 2) edo pegatinekin argazki bat egitera eta berdintasuna@bizkaia.eus helbidera bidaltzera animatzen die. Horrela, Aldundiak, bidalitako argazkiak bere webgunean argitaratu ahal izango ditu.\nAldundiak eskerrak eman nahi dizkie Lurralde Historikoko kirol federazioei Bizkaia berdintasunezkoago baten aldeko kanpainan parte hartzeagatik.


C:\_WINDOWS\_ESCRIT~1\_LEIENDAK\_NAFARROA\_lamia eta emagina.htm\nLamia eta emagina\nOso noizbehinka bazen ere, Lamiek mesedeak eskatzen zizkieten gizakiei eta ohikoan, eskuzabalak izaten ziren ordaintzerakoan.\nBehin batean, Nafarroako Ultzama aldean, Iabar herritik hurbil, lamia bat ume batez erditzeko zorian zegoen, eta bere lagunak herriko emaginaren bila joan ziren erditze-lanetan lagun ziezaien.\nEmagina lamien etxera joan zen eta, bere lana garbi-garbi eta lamien gustura bete zuen.\nLamiak pozik zeuden emaginarekin: lamia txiki eder bat, ama bezain zoragarria arazorik gabe jaio baitzen. Horregatik, emakumeak ezagutzen ez zituen janari goxo batzuk jatera gonbidatu zuten lamiek. Gauza guztiek ziruditen hobeak, gustagarriagoak... ogia ere zuriagoa zen! Emaginak zati bat hartu eta poltsikoan jaso zuen etxekoek ere dasta zezaten hartatik.\nBazkalostean, lamiek urrezko gorua eta ardatza eman zizkioten, esanez:\n-Opari hauek onar itzazu gure eskerronaren seinale, gutarik bati lagundu diozulako; beroriekin paregabeko hari fin eta sendoa lortuko duzu, eta inongo ehunik ederrenak egin ahal izango dituzu. Baina... jakiaren gainean jarri nahi zaitugu: etxe honetatik ateratzen zarenetik ez duzu behin bakarrik ere atzera begiratu behar, ulertu duzu?\nEmaginak baietz esan zien, baina, etxera itzultzeko aulkitik altxatzen hasi zenean, ezinezkoa izan zitzaion. Ahalegin guztiak egin zituen, baina, aulkiari josita bezala zegoen.\n-Zurea ez den zerbait hartu al duzu etxe honetatik? -Galdetu zioten lamiek.\nUkatzera zihoan, baina, poltsikoan gordetako ogi-zatiaz gogoratu zen eta atera egin zuen.\n-Hemendik ezin da inor atera guk eman ez diogun zerbait eramanez...\nEmakumeak barkamena eskatu zien eta, gorua eta ardatza besapean hartuta, ahal bezain laster alde egin zuen. Lamina-etxea eta herriaren arteko zubia zeharkatzerakoan gomendioak ahaztu eta atzera begiratzea bururatu zitzaion, lamiak begira ote zeuden edo, eta une hartan bertan urrezko ardatza desagertu egin zitzaion.\nGoruari gogor eutsiz, etxera abiatu zen lasterka, baina iristerakoan jakin-mina gainditu zitzaion eta, hanka bat etxe barruan eta bestea kanpoan zituela, berriro atzera begiratu zuen eta gorua ere desagertu egin zitzaion.\nLamiek ez zioten beste inoiz deitu eta, beraz, ez zuen opari baliotsu haiek eskuratzeko beste aukerarik izan.


Valencia CF VS Athletic Club 2020-7-1 | Athletic Clubeko Webgune Ofiziala\n2020-7-1 - 19:30\nRaul Garciak Europan kokatu du Athletic\nNafarraren bi golek zazpigarren jarri dute Athletic, Valentzia Mestallan txikitu ondoren\nIzugarria. Athleticek etxetik kanpo denboraldiko partida onena egin du Mestallan eta Valentzia txikitu du (0-2), joko maila bikainarekin eta Raul Garciaren bi golekin, bigarrena ezin ederrago. Lehoiak aurkaria baino hobeak izan dira guztian Europarako final honetan, eta gaur gauean lasai ederrean lo egingo dute zazpigarren postuan. Inork ez du aurtengo denboraldian irabazi Mestallan. Lehoiek, 430 egun geroago, lortu dute.\nAthletic Europarako borrokan sartzeko gogotsu heldu zen Mestallara. Raul Garciaren abagune batekin hasi zen partida, Caparen erdiraketa baten ostean. Simonek Guedesi egindako geldialdi baten ondoren, baloiaren jabetza Athleticena izan zen denbora osoan zehar.\nGose iritsi zen Raul Garcia bera ere Mestallara, eta horren ondorioz laster lortu zuen gola, 13. minutuan, Muniain langile batek Kondogbiari egindako lapurreta baten ostean. Williamsek desmarkea jo diagonalean eta Raul Garciari beheko pase ona eginez ez zuen barkatu nafarrak. Rulok behin egin dezake huts, baina ez bitan. Cillessen lasaitasun harrigarriz gainditu zuen.\nLehoiek baloia alde batetik bestera mugitzea erabaki zuten, eta, aukera handirik ez izan arren, edozein jokalditan 0-2koa egin zezaketenaren susmoa zegoen Mestallan. Hala ere, Maxi Gomezek banakakoa egiteko aukera izan zuen plantxan egindako burukada batean.\nGaritanok ardura eskatu du atsedenaldian eta Athletic bete-betean sartu da partidan. Cordobak baloi bat lapurtu dio Parejori eta Raul Garciak urruneko ezkerkada batekin bidali du baloia sareetara. Iruindarraren hamahirugarren gola bikaina izan da. Lehoiek gehiago nahi zuten, eta hirugarrena bilatu dute Yuriren barnealdietan eta Caparen beste jokaldi bikain batean. Raul Garciak ahal izan duen bezala errematatu du. Hortik aurrera, Maxi eta Rodrigoren ezuste pare bat heldu dira baina ezerezeab gelditu dira. Athletic aurkaria baino hobea izan dela nabarmen erakutsi du gurkoan, eta ‘goal average’ delakoan ere irabazi dio Valentziari.


JUAN GUTIÉRREZ NAFARROAKO GAZTERIAREN KONTSEILUKO (NGK) PRESIDENTEA HAUTATU DUTE | CJN-NGJ\nAzala Uncategorized @eu JUAN GUTIÉRREZ NAFARROAKO GAZTERIAREN KONTSEILUKO (NGK) PRESIDENTEA HAUTATU DUTE\nAurreko larunbatean ospatutako 32. Batzarrean, Miguel Garridok, aurreko presidenteak, Kontseiluan agur egin zuen.\nAndrea San Martín hemendik aurrera Batzorde Iraunkorraren parte izango da, NGKaren talde arduraduna, hain zuzen ere.\nEkitaldira Gazteriaren zuzendariorde berria, Carlos Amatriain, eta EGKaren presidentea, Manuel Ramos, joan ziren.\nSaio berean 2020rako aurrekontuak eta ekintza-plana ere aurkeztu ziren.\nNafarroako Gazteriaren Kontseiluak (NGK) aurreko larunbatean 32. Ohiko Batzar Orokorra ospatu zuen; horretan, Juan Gutiérrez aukeratu zuten presidente berri, eta karguan ari beharko da bi urtez. Kontseiluaren parte diren Nafarroako gazte-elkarteen urteroko topaketa honetan, Gutiérrezen hautagaitza gehiengoak aukeratu zuen. Presidente berriak Miguel Garridoren lekukoa hartuko du. Garridok kargua izan du 2017. urtetik gaur egun arte. Horrez gain, Andrea San Martín aukeratu zuten Batzorde Iraunkorraren parte izateko.\nIzendapena eta gero, Gutiérrezek hainbat erakundetara eskerrak eman zizkien “konfiantzagatik”, eta “Kontseiluak azken urtetan lan egin duen zentzu berean” lan egiteko konpromisoa hartu zuen, “hau da, partaidetza sustatuz gazteria politiken muinean egon dadin”. Presidente berriak honako hau azpimarratu zuen: “NGKak alderdirik gabeko erakundea, askotarikoa eta anitza, izaten jarraituko du, non Nafarroako gazte guztiek ordezkaritza izango duten”.\nBestalde, Miguel Garridok eskerrak eman nahi izan zituen bere agurrean: “Plazer handia izan da Nafarroako Gazteriaren Kontseiluko presidente izatea azken bi urteetan zehar. Ikastaldi izugarria izan da niretzat”. Gainera, etorkizunari begira amaitu zuen: “Gazteriak ordezkaritzarako toki bat merezi du eta, nire ustez, hori NGKa da. Ziur nago jarraitzen duen taldeak lan bikaina egiten jarraituko duela”.\nBatzarrean Gazteriaren zuzendariorde berria, Carlos Amatriain, egon zen, eta “NGKarekin batera lankidetzan aritzeko ahalmena” erakutsi zuen. Espainiako Gazteriaren Kontseiluaren (EGK) izenean, presidenteak, Manuel Ramosek, NGKari eskerrak eman zizkion “azken urtetako partaidetza gogotsuagatik”. Ramosek honako hau azpimarratu zuen: “Nafarroako Gazteriaren Kontseiluak gazteen hitzak altxatzeko gaitasuna dauka, eta hori harro egoteko da”.\nAURREKONTUAK ETA EKINTZA-PLANA\nGainera, Batzarrean 2020. urterako aurrekontuak onartu ziren eta Ekintza-plana aurkeztu zen. Horrek honako lau helburu nagusi hauek ditu: 1) Bazkide den eta ez den gazteriaren partaidetza sustatu; 2) Eragin politikoa indartu; 3) Kudeaketa egoera berrietara eguneratu; eta 4) Gazteriaren bizi-kalitatearen hobekuntzarako proiektuak garatu eta hausnartu.\nPrevious article\tNGKak eta HANBHak, Iruñeko Udalarekin elkarlanean, gazteei zuzendutako sexu-osasuneko kanpaina bultzatuko dute sanferminetan Next article\tNafarroako Gazteriaren Kontseiluak (NGK) ospatuko du gazte elkarteen lehen topaketa ‘YAJAI!’ duen izenarekin


“Kaleak eta parkea berriz hartzeko deia” luzatu diete Amurrioko gazteei - Amurrio - Aiaraldea.eus\n"EZ UTZI SUA ITZALTZEN" DINAMIKA\n“Kaleak eta parkea berriz hartzeko deia” luzatu diete Amurrioko gazteei\nTxabi Alvarado Bañares 2021-07-09 22:28\nUdaletxearen aurrean egin dute agerraldia.\nHainbat ekintza egingo dituzte datorren asteko asteartean, “Ez utzi sua itzaltzen” lemapean: mahaingurua, futbito txapelketa, mikro irekia eta manifestazio musikatua.\nKaleak eta parkea berriz hartzeko deia luzatu dute Amurrioko hainbat gaztek. Agerraldia egin dute horretarako gaur arratsaldean, udaletxearen aurrean.\nHerriko gazteek azken hilabeteetan pairatutako kriminalizazioa salatu dute ekitaldian: “Gazteak gara pandemiaren errudun bezala seinalatuak izan garenak; (...) parkean eta pipak jaten etorkizuneko ametsak partekatzen ditugunak, dena egiteke dugula sinetsita gaudenak. Poliziaren aurretik lasterketetan ibili garen gazteak, parkean argi urdinak sartu diren bakoitzean”.\nBIDEOA | Uztailaren 14an Amurrioko kaleak hartzeko deia luzatu diete herriko gazteei, "Ez utzi sua itzaltzen!" lemapean pic.twitter.com/QA4mch0CRN\n— Aiaraldea.eus (@aiaraldea) July 9, 2021\nHorren aurrean, Amurrioko gazteriak belaunaldiz belaunaldi eginiko lana goraipatu dute, “bestelako jai ereduak aurrera eraman eta gauza handiak antolatzeko” gai izan direla nabarmenduta. “ Bazkari herrikoiak, gazteon arteko txapelketak, gazte sortzaileentzako espazioak… Aisialdirako zein borrokarako espazio gazte eta errebeldeak”.\nPandemiaren aitzakipean “hegoak moztu” nahi izan dizkietela salatu dute, eta gaineratu dute “kontrola eta presentzia poliziala” nabarmen handitu direla, “gazteok parketik eta kaleetatik bota nahi izan gaituzten punturaino”.\nUztailaren 14ko egitaraua\nHorren guztiaren aurrean, “kaleak eta parkea” gazteenak direla aldarrikatu dute, eta dinamika bat aurkeztu dute, espazio horiek berreskuratzeko.\nHainbat ekintza prestatu dituzte datorren uztailaren 14rako. Mahaingurua, futbito txapelketa, mikro irekia eta manifestazio musikatua egingo dituzte arratsaldeko lauretatik aurrera.


Nork asmatu zituen boxeo eskularruak? - Buddha Fight Wear\nHasiera / Bloga / Nork asmatu du boxeo eskularruak?\nNork asmatu du boxeo eskularruak?\nThe boxeo-eskularruak Gure artean egon dira aurkezpen desberdinetan kirol hau hasi zenetik, duela 3000 urte inguru. Antzinako Grezian, eskuak larruzko banda batzuekin zauritu ziren, babesteko. Eskularru horietan ez zegoen betegarririk, oso inprobisatzen hasi zen.\nGutako gehienok pentsatu genuen eskularruak jendea kolpatu ez zedin asmatzeko asmatu zutela, baina aitzitik, horrelaxe sortu ziren segurtasun metodoa eskuan hezur txikientzako. Betegarria agertzen hasi zenean, ukabilak ematen dion pertsona ere ez da jasotzen duena babestea.\nBoxeoa erromatarrek greziarrek oinordetzan zuten kirol gisa hartu zutenean, zoritxarrez gladiadoreen artean bizitza eta heriotza gertaera bihurtu zen. Larruzko ihalezko uhalekin teknika hori erabiltzen jarraitu zuten. Hala ere, gogortu eta metalezko eta puntako materialekin itsatsi zituzten. Ondorioz, garai hartan borrokan aritu ziren askok hildako edo larriki eta behin betiko kaltetu zituzten.\nHori oso latza izan zen baita ere Garaiko erromatarrak, beraz, boxeo legez kanpokoa bihurtu zen haien hiri eta probintzietan K. a. 30. Kirol horren nazka hainbeste hazi zen Erromatar Inperioan, debekuak Mendebaldeko zibilizaziora arte iraun zuen 1500 urte gehiago.\nBoxeo berriro agertu zenean 1600 hamarkadaren amaiera, Eskuetan inolako babesik gabe zegoen. Hala ere, ez zuen denbora asko igaro eskularruak berriro ateratzeko eta oraingoan betegarriak izan dituzte. Esan liteke boxeo-eskularru modernoen asmatzailea Jack Broughton zela, britainiar txapelduna diziplina honetan 1700. urtetik, baina oraindik ez zen ofizialki txapelketa publikoetan erabiltzen, kale borroketan baino ez ziren erabiltzen.\nOrain babesik gabeko borroketan heriotzak ikusten hasi zirenPremiazko zerbait egin behar zen, baina denbora asko behar izan zen eskularruak hartzeko. Instrumentu horiek borrokan sartzeari uko egitearen ondorioz, boxeoak oso ospe txarra sortu zuen gaur egun arte, nahiz eta gaur egun maiztasun askoz baxuagoarekin ikusten den.\nBabestu gabeko borrokaren eszena hau 1866an hasi zen John Graham Chambers-ek Londresko Queensburyko Markesaren arauak argitaratu zituen. Araudi honek eskularruak erabiltzea eskatzen zuen. Mendea hasi zenean, aire zabaleko ukabilak desagertuko ziren jendearen lekuko.\nEskularruak erabili gabe borrokan egon zen azken txapeldetako bat izan zen John L. Sullivan, orduan Queensburyko arauen arabera lehiatzen saiatu zen eta 1892an titulua galdu zuen "Gentleman Jim" Corbetten eskularruak jantzi zituen lehen txapeldunarengatik.\nEskularruak gaur egun pisuaren arabera definitzen dira. Astunagoak dira, orduan eta seguruagoak dira borrokalarientzat. Ez bakarrik babes handiagoa ekartzen dutelako, borrokalari astunek pisu arinak bezain azkar jo ezin dutelako. Artikulu hau gustuko izatea espero dugu, hemen zerrenda bat uzten dizugu Boxeo Eskularruak saldu onenak en Buddha Fight Wear.


ELIKA Seguridad Alimentaria | Erle eta polinizatzaileei buruzko Europako informazio-plataforma berria - ELIKA Seguridad Alimentaria\nElikagaien Segurtasunaren arloko Laborategien aplikazioa egoki erabiltzeko gida (RELSA)\nErle eta polinizatzaileei buruzko Europako informazio-plataforma berria\nBidaltze data 16 uztaila, 2021\nAzukreak, gozokiak eta eztia\nEBko Erleen Elkarteak (EUBP) datu-plataforma berri bat aurkeztu du. Bertan bildu eta ikusgarri jarriko dira erleekin eta beste polinizatzaile batzuekin lotutako Europako datu harmonizatuak. Tresna horrek ezinbesteko rola izango du erleen eta intsektu polinizatzaileen osasuna babesteko ahaleginetan.\nEtorkizuneko helburua da, plataformatik abiatuta, erleen osasunaren eta erlezaintzaren alorreko interesdun guztien artean bildu eta partekatutako informazio, ezagutza eta datu guztiak jasoko dituen zentro bat sortzea.\nTresna berritzaile hori BeeLife Erlezaintzako Europako Koordinakundeak garatu du, EFSAren babes eta finantzazioarekin, baita hauen guztien lankidetzarekin ere: erlezaintza- eta nekazaritza-elkarteak, Europako agentziak, zientzialari eta akademikoak, laborantzak babesteko industriako ordezkariak, albaitaritza-elkarteak, GKEak eta beste interesdun batzuk.\nAzkenean, gauzatutako lanaren emaitza gisa, datuak eta metadatuak integratzeko prozedura bat sortu eta ezarri egin da, eta datuen kalitatea ere baliozkotzeko gai da. Plataforma abian dauden proiektuetako datuekin eta datu-base publikoekin elikatu da. Horrez gain, hainbat algoritmo proposatu dira datuak aztertu eta informazioa ateratzeko, baita informazioa aurkezteko txostenak egiteko ere.\nEuropa osoko erle eta polinizatzaileei buruzko datu harmonizatuak biltzea ezinbestekoa da EFSAk garatutako esparru berriak (erleentzako askotariko faktore estresagarrien ingurumen-arriskua ebaluatzeko xede duenak) arrakasta izan dezan.\nOnline plataforma berria\nLanda-laneko datuen bilketa\nEuropako Batzordearen auditoretzen programazioa 2021eko bigarren seihilekorako


Katalunia independiente bati Espainiak ezin dio betoa jarri • ZUZEU\nKatalunia independiente bati Espainiak ezin dio betoa jarri\nMiguel-Anxo Murado: “Idependentzia lortzen erraza dela uste dutenak bezain ezjakinak dira, Europar Batasuna Espainiako batasunaren garante izango dela uste dutenak”\nMiguel-Anxo Murado idazle eta kazetariak Huffington Post agerkari digitalean idatzitako artikulu batek hautsak harrotu ditu Estatuko kobazulo ilunenetan. Arrazoiz harrotu ere, Madril aldean vox populi den Kataluniaren Europar Batasuneko irteera “automatikoa” gezurtatzen baitu taxuzko argumentuekin. Oso ohikoa ez dugun eran bide batez.\nGai polemikoari Viviane Reding-en gutun famatuarekin heltzen dio. Bertan Reding-ek bat egiten du Espainiar Estatuaren posizioarekin: Katalunia independientea balitz ezingo luke EBko kide izan. Pertsona batek era pribatuan helarazitako iritzi bat, Espainiako eskuineko hedabideen lobbyak Bruselaren adierazpen baten mailara eramaten duela azpimarratzen du Muradok. Eta xehetasun batzuk kontuan artu behar direla gogoratzen digu. Izan ere, Reding andereak justuki aurkakoa esan zuen Sevillan duela ez asko. Beraz hasieran aipatu gutuna zuzenketa bezala ulertu behar dugu, era pribatuan (ez adierazpen publiko batez) egindako zuzenketa gisa. Esanguratsua idazlearen ustez.\n“Orain arte Bruselatik gaiaren inguruan ateratako adierazpenak, kazetariek kostata ateratako iritzi pertsonal soilak dira”, dio Muradok, Bruselan gehien aipatu dena “barne kontu” bat denarena izan baita eta honek diplomazian neutraltasuna adierazi nahi du autorearen aburuz. Nahiz eta hedabide espainiarrek era patriotiko batez kontrakoa adierazi nahi izan. Europari ez zaio komeni kontu hau arazo bilakatzea, are gehiago Belgika aurki banatzeko aukera probablea izanik. Espainiar Estatuaren tesiaren arabera, hala Valonia, nola Flandes, Europar Batasunetik kanpo geratuko lirateke. Pentsaezina dela dio Huffington Posteko kazetariak.\n“Europak ez du deus egiten automatikoki”\n“Posible da independentzia lortzen erraza eta atsegina izango dela pentsatzen dutenak ezjakin batzuk izatea. Baina Europar Batasuna Espainiaren batasunaren garante izango dutela pentsatzen duten anti-independentistak ez dira hauek baino argiagoak”, dio. Europak bere subiranotasunaren alde egingo du autorearen iritziz, orekaren alde. Proiektua elite multinazional batek gidatzen du “aurreiritzi nazionalen aurka”. Portugalen tamainako ekonomia duen Katalunia hau Europar Batasunarentzako ia ezinbestekoa dela dio Muradok: “Paradoxa bada ere, Espainia litzateke gehien sofrituko lukeena banaketa”.\nZer izango den? Zer egingo duen Bruselak? Bada, momentua iritsi arte ezin dugu jakin. Baina ziur ez duela Katalunia “automatikoki” botako Batasunetik. “Europak ez du deus egiten automatikoki”. Hemen oso argi mintzo da artikulugilea Katalunia soilik bota daiteke Espainiak bere independentzia onartzen badu, ordura arte Espainiaren zati gisa ikusiko du. Eta onartuko balu, banaketa legala litzateke, eta Europa egoera berri horretara moldatuko litzateke. “EBk Bartzelona eta Madrilen arteko negoziaketa egiteko eskatuko luke, eta ikusiko balitz Espainia obstakulua dela batasun europearrarentzat pisu guztia Madrilen gainean legoke”, amaitzen du.\nBadirudi Espainiaren diskurtso anti-independentista ardazten duen argudio potenteena gezur handi bat dela. Edo hala dio kazetari honek. Kontuan edukitzeko iritzia dena den.\nBBCk gaiaren inguruan egindako erreportajea: Kataluniak adios Espainiari?\nMiguel-Anxo Muradoren jatorrizko artikulua.\nBetoa, Espainia, Europa, Europar batasuna, independentzia, Katalunia\nEuskadi Irratiaren etorkizuna\nZer duzu buruan “Katalunia independiente bati Espainiak ezin dio betoa jarri”-ri buruz\nGorka 2012-11-22 11:25\nBaskonia honetan azken 40 urteetan bizi izan dugun giza drama eta kalte guztiaren ondoren, katalanek prozesu honekin independentzia lortzeko gai badira, sekulako lekzioa erakutsiko digute.


Udal komunikazioaren arduradun politikoaren dimisioa eskatu du EH Bilduk - Laudio - Aiaraldea.eus\nTxabi Alvarado Bañares 2019-12-05 20:21\nZuinaren "erabilera alderdikoia" salatu du EH Bilduk. / Aiaraldea.eus\nUdalak neurririk hartzen ez badu mozioa aurkeztuko duela gaineratu du talde politikoak.\nLaudioko EH Bilduk prentsa oharra plazaratu du udalaren komunikabideen “erabilera alderdikoia” salatzeko eta “komunikazioaren arduradun politikoaren dimisioa” eskatzeko.\nOpozisioko talde politikoak salatu du EAJren Facebookeko orrian argitaratutako aurrekontuen onarpenari buruzko albistea udalaren komunikabideetan ere plazaratu dela. Horrez gain, Zuin aldizkariaren “erabilera alderdikoia” egiten dela gaineratu du EH Bilduk. “EAJren orri informatiboa bihurtzen ari da, oposizioa eta aurreko gobernu taldea kritikatu dituzte bertan”.\nSanti Hernando zinegotziak eman du gertatutakoaren berri: “EAJren Facebookeko orrialdean, aurrekontuen onarpenari buruzko berria argitaratu eta gero, berri berbera agertu da udalaren webgunean zein udalaren komunikabideetan. Kontuan izanda egun berean Laudioko udaletxeko Jokabide Kodea onartu dela, larritzat jotzen dugu gertatutakoa. Hori gutxi balitz, aurrekontuak onartu diren egun berean banatu da Zuin aldizkaria, berria jasota. Noiz idatzita?”.\nMozioa hurrengo Udal Osoko Bilkuran\nHorregatik guztiagatik eskatu dute arduradun politikoaren dimisioa, eta ikerketa batzordea abian jartzea ere exijitu dute, “ardura gehiago argitzeko”. Aurreratu dutenez, hori eskatzeko mozioa aurkeztuko dute hurrengo Udalbatzan, udal gobernuak ez badu lehenago neurririk hartzen.


Bidasoa bizirikek datorren martxoaren 5erako informazio jardunaldia deitzen du ekintzailetza bultzatzeko laguntzen berri emateko\nDiru-laguntzak jaso ahal izateko martxoaren 5eko bileran parte hartzea ezinbestekoa izango da\nIrun eta Hondarribiko udalek, Bidasoa bizirik elkarteko Ekintzailetza eta Jarduera Berriaren sailaren bitartez, enpresa ideia eta enpresa proiektuak martxan jartzeko 26 laguntza ekonomiko bideratzen ari dira. Diru-laguntza hau LANBIDE – Euskal Enplegu Zerbitzuaren programa bat da.\nZehazki, 1.000 euro bideratuko dira enpresa ideia bat eratuko duten pertsonentzat. Gainera, zenbatekoa % 15ean handituko da ideia proposatzen duen pertsona emakumezkoa bada eta beste % 15 18 eta 30 urte arteko pertsona bada.\nBestetik, 1.500 euro erabiliko dira enpresa proiektu bat martxan jartzen duten pertsonak laguntzeko. Enpresa ideiarako laguntza ekonomikoarekin gertatzen den bezala, zenbatekoa % 15ean handituko da proiektuaren bultzatzailea emakumezkoa bada eta beste % 15ean 18 eta 30 urte arteko adina badu.\nLaguntza ekonomiko hauek jaso ahal izateko ezinbestekoa izango da Bidasoa Bizirik elkartean aholkularitza prozesu bat abiatu izana, martxoaren 5ean abiatuko dena.


Ramat Gan Arte Errusiako Museoa, Errusiar artearen eta Far Eastern Artearen Museoa - Ramat Gan\nEkialde Hurbilean Israel Ramat Gan\nRamat Ganeko Arte Erromako Museoa\nHelbidea: Khibat Tsiyon St 18, Ramat Gan, Israel;\nTelefonoa: +972 3-618-8243;\nLanaldia: Mon, Wed. - 10-16, martes, jueves - 10-20, lunes. - 09-13 сб. - 10-15, dom. - Itxita.\nIsraelgo museoen erakargarritasun turistiko bikainen artean Ramat Ganeko Arte Erromako Museoa izendatu daiteke. Eraikina okupatzen duen eremua ez da handia, baina bertan dagoen bildumak Zilarrezko Aroko hainbat maisulan lan ugari biltzen ditu.\nZer da museoaren interesgarria?\nMuseoan aurkezten diren erakusketa guztiak Maria eta Mikhail Tsetlin-en bilduma pertsonala dira, XX. Mendeko errusiar kulturaren irudi bikainak direnak. 1905. urtean iraultzan parte hartu zuten, argitaletxeak argitaratzen ari ziren baina boltxebikeetatik ihes egin zuten, eta ondoren, emigrazioan geratu ziren.\nFrantzian literatur eta musikari arratsaldeak antolatu zituzten, emigrazio errusiarraren ordezkariek parte hartu zuten, besteak beste Ivan Bunin, Sergei Diaghilev, Igor Stravinsky eta Alexander Kerensky.\nBerrogeita hamarreko hamarkadan, Maria Tsetlinak 95 pinturak Israelera eraman zituen. Bertako erretratua, Valentin Seroven eskuila izan zen. Bildumak liburuak, letrak eta dokumentuak ere barne ditu.\nMargolen bildumak gela berezi bat prestatu behar izan zuen, oraindik ez zen egoera berrian. Ramat Gan alkateak, Avraham Krinitsa, laguntzera etorri zen, hiriko museo berriaren eraikuntzarako bildumarako gela bat esleitu baitzion. Baina bilduma Israelen iritsi zenean 1959an, ez zen agindutako tokian utzi, baizik eta Leumi parkean ongarri eta tresnen biltegian. Horregatik, zenbait erakusketa lapurtu zituzten, eta batzuk hil ziren. 1996an bakarrik ireki zen museoa.\nOrain, museoaren bildumak 80 obrak ditu, baina ez du horietako distirarik handiena: Maria Tsetlina-ren erretratua, Valentin Serov-ek idatzi zuen 1910ean. 2003. urtean Tretyakov Gallery-n argitaratu zen argazkia azken aldiz.\n2014an, 14.5 milioi dolarreko enkante batean saldu zen Londresen. Horregatik, protestak eta ekintzak funtzionarioek gelditzeko errekurtsoa hasi zen. Ramat Gan udalerrian, berriz, erretratuaren salmenta derrigorrezko urratsa izan zen museo berri baten eraikuntzarako funtsak jasotzeko, beraz, eskandaluzko akordioa egin zen. Erretratuaren jabe berria ezezaguna da.\nMuseoko erakusketak dozena bat elementu zeuden, baina 15 bakarrik zeuden, eta adituen arabera, ez da baliorik. Bisitariek akuarela, grafikoak eta antzerki diseinua ikus ditzakete, baita paisaia eta antzerki jantziak ere.\nErrusiako Arte Museoa gela bat da, eta aldi berean, artista eta argazkilari errusiarrek aldi baterako erakusketak antolatzen dituzte. Horregatik, sarritan, Maria eta Mikhail Tsetlin-en bildumako erakusketara joateko asmoarekin sarritan izaten da. Erakusketaren egoera Israelgo beste museo batzuetan aurkezten diren bildurekin konparatuz, oso deplorable da. Hori dela eta, eremu txikia dela eta, elementu gehienak biltegian gordetzen dira, ez da beharrezkoa. Gela txikian 13-15 koadro daude, etengabe aldatzen direnak. Agintariek etorkizun hurbilean eraikin berria eraikitzeko konpromisoa hartu dute. Bisitatzen ari zarenean, erakusketen argazkiak ezin dira onartu, museoak copyright babesaren inguruko lege bat izan dezan.\nArtearen Arte Museoa Ramat Gan- en erdian dago, tokiko liburutegiaren ondoan. Museora iristeko garraio publikoa edo taxiarekin.\nLera Kudryavtseva - orrazkera\nEntsalada sesamo haziekin\nNola egin senarrarekin emaztea errespetatzea?\nLeonardo DiCaprio Pokemon harrapatu New York-en erdian\nUnderwear termikoa Nike\nItaliako estilo sukaldea\nTurkia - Sukaldaritza errezetak\nKara Delevin makillajea gabe\nEskuoihalaren lehorgailua - aukerarik onena aukeratzeko eta konektatzeko behar bezala?\nKonbinazio azala maskara\nLemon pastela - etxeko ogi berrien errezeta gozoenak\nEzkontzako soineko ederrenak\nZer aurpegia krema hobea da?


Belgikak debekatu egin du Euskadira bidaiatzea funtsezkoa ez bada - Noticias de Gipuzkoa\nBelgikak debekatu egin du Euskadira bidaiatzea funtsezkoa ez bada\nGobernuak Madril, Burgos, Balear Uharteak eta Almeria ere sartu ditu debekuen zerrendan\nDONOSTIA– Koronabirusa dela eta, Belgikako gobernuak Euskadi osoa sartu du Europako eskualdeen zerrendan, zeinetara bidaiatzea debekatzen duen funtsezkoa ez bada, Belgikako Kanpo Ministerioak atzo jakinarazi zuenez.\nZerrenda gorri horretan bazegoen Bizkaia, baina, orain, Belgikako Gobernuak murrizketa autonomia-erkidego osora zabaldu du. Han, pandemiak positibo-errekorra utzi zuen atzo osasun-krisiaren hasieratik, azken orduetan 724 kasu berri gehitu baitzituen.\nEuskadiaz gain, Belgikak Madril, Burgos, Balear Uharte eta Almeriarako bidaia ez-funtsezkoak debekatu ditu.\nEremu horietatik datozen bidaiariek berrogeialdi bat gorde beharko dute, hamalau egunekoa, eta PCR proba bat egin beharko dute iristen direnean.\nBost lurralde horiek bat egiten dute Espainiako beste eskualde batzuekin, eta dagoeneko debekatuta dago hara bidaiatzea: Aragoi eta Nafarroako erkidegoak, Bartzelona, Soria eta Lleida probintziak eta Iscar eta Pedrajas de San Esteban herriak (Valladolid).\nOsasun-krisian atzerrira eta atzerritik egiten diren bidaiak antolatzeko Belgikako sistema kolore-kode bat da, Kanpo Ministerioak kudeatzen duena.\nEREMU GORRIA Eremu gorrietara funtsezkoak ez diren bidaiak debekatuta daude, eta eremu horietatik datozen bidaiariek PCR testa egin beharko dute, eta hamalau egunez isolatu, herrialdera iritsi arte.\nBetebehar horiek gomendio bihurtzen dira eremu laranjako lurraldeentzat, eta berdegunean daudenek, berriz, ez dute egoera horretan ohikoak diren neurriak baino gehiago hartu behar.\nEspainiako estatuaren kasuan, zerrenda laranjan hauek ageri dira atzotik: Kantabria, Valentziako Erkidegoa, Asturias, Extremadura, Errioxa, eta Girona, Tarragona, A Coruña, Palentzia, Zamora, Salamanca, Segovia, Valladolid, Ciudad Real, Guadalajara, Fuertjaedo, Meljaedo, Murtzia.


Aiztondoko Udalek euskal presoen eskubideen aldeko manifestazioa antolatu dute urte zahar egunean - Villabonako Udala\nZu hemen zaude: Albiste nabarmenak Aiztondoko Udalek euskal presoen eskubideen aldeko manifestazioa antolatu dute urte zahar egunean\nAiztondoko Udalek euskal presoen eskubideen aldeko manifestazioa antolatu dute urte zahar egunean\nPost 2021 Abendua 23\nUrte luzez egin bezala, aurtengoan ere Aduna, Alkiza, Amasa-Villaboan, Asteasu eta Zizurkilgo Udalek abenduaren 31n euskal presoen ekubideen defentsan eta salbuespenezko kartzela politikarekin amaitzea aldarrikatzeko manifestazio isila antolatu dute Zizurkil eta Villabona artean. Aurtengoan manifestazioa arratsaldeko 19:00etan abiatuko da Zizurkilgo Joxe Arregi plazatik eta Villabonako Erreboteko plazan amaituko da.\nGaur Zizurkilgo udaletxean egindako agerraldian, Josu Amilibia, Iñaki Irazabalbeitia, Beatriz Unzue eta Iker Urruzola, urrenez urren Adunako, Amasa-Villabonako eta Zizurkilgo alkateek parte hartu dute eta Asteasuko udaletik Larraitz Alkorta zinegotzia izan da bertan (osasun arrazoiengatik Pili Legarra Asteasuko alkateak ezin izan du parte hartu) eta guztiek manifestazioan parte hartzeko deia egin dute. Bestalde, aipatu behar da, Larraulgo udal gobernuak manifestazioarekin bat ez egitea erabaki duela.\nHakoa da Aduna, Alkiza, Amasa-Villabona, Asteasu eta Zizurkilgo Udaletan onartu den eta gaur udal ordezkariek plazaratu duten irakurketa:\nGIZA ESKUBIDEAK, ELKARBIZITZA, BAKEA\nEUSKAL PRESOEN ESKUBIDEAK ERRESPETATU SALBUESPEN LEGEDIA INDARGABETU!\nGabon jaietako egun bereziak iritsi zaizkigu Aiztondo bailarara. Osasun egoerak baimentzen duen neurrian, senide eta lagunekin egoteko, Olentzerori ongi etorria egiteko, aspaldi ikusi gabekoak berriz ere ikusteko, elkar besarkatzeko, herriko giroaz gozatzeko, otordu goxoak egiteko... egunak izan ohi dira. Era berean, herritik urrun daudenak eta gure artean izaterik ez dutenak gogoan izateko, eta beren familiei elkartasuna adierazteko egunak ere badira.\nAduna, Alkiza, Amasa-Villabona, Asteasu eta Zizurkilgo udal ordezkariok, euskal presoek pairatzen duten salbuespenezko kartzela-politika gaitzesten dugu eta espainiar eta frantziar Estatuei presoen eskubideak bermatzeko beharrezkoak diren neurriak har ditzatela exijitzen diegu.\nAzken urtean bereziki, aurrera urrats batzuk eman dira eta positiboki baloratzen ditugu. Izan diren presoen hurbilketak, dudarik gabe, senideen zama arintzea ekarri du presoak bisitatzeko distantzia luzeak murriztean. Baina ez dezagun ahaztu oraindik 104 preso daudela Euskal Herritik kanpo, tartean Aiztondoko preso guztiak, eta ondorioz haien eta haien familien eskubideak urratzen jarraitzen dutela.\nEz dezagun ahaztu, ezta ere, euskal presoen % 94k bigarren graduan jarraitzen duela, eta 10 baino ez direla hirugarren graduan daudenak, egoera horretan 70 preso egon beharko liratekeenean, gainera horietatik 52k eskubidea dute jada baldintzapeko askatasunean egoteko. Preso horien % 90ek espetxe-baimenak izateko aukera izan beharko luke, horretarako zigorraren dagokien zatia beteta dutelako, baina ez zaie eskubide horiek aplikatzen.\nGuzti horri, justiziaren jarrera atzerakoia batzen zaio. Espetxeetako Juntatik gradu-progresioren bat edo espetxe-baimenen bat lortzen denean, Auzitegi Nazionalak errekurritu, blokeatu eta geldiarazi egiten ditu erabaki horiek.\nHonenbestez, Aiztondo bailarako udal ordezkariok, datorren abenduaren 31n arratsaldeko 19:00etan, Zizurkilgo Joxe Arregi plazatik irten eta Villabonako Errebote plazan amaituko den manifestazio isila deitzea erabaki dugu.\nHonakoak dira manifestazio honen bidez, kaleratu nahi ditugun oinarrizko eskaerak:\n1.- Euskal presoei aplikatzen zaizkien salbuespenezko kartzela neurriekin amaitzea eta legedia arrunta aplikatzea:\n2.- Gaixotasun larri edota sendaezinak dituzten presoen kaleratzea.\n3.- 70 urtetik gora dituzten presoak kaleratzea.